Държавен вестник, бр. 26, 2018 г., стр. 9

БРОЙ  26	
Д Ъ Р Ж А В Е Н  В Е С Т Н И К 	
СТР.  9  
и трафикът на хора. Стопанските престъ-
пления, свързани с т.нар. „сива икономика“, 
намаляват, но остават сравнително широко 
разпространени. Тези престъпления, заедно с 
все по-усложняващите се начини за изпиране 
на пари, представляват способи за ощетяване 
на държавния бюджет и подкопават благосъс-
тоянието и интересите на гражданите. Тези 
форми на престъпност водят до нарушаване 
на принципите за свободна конкуренция, 
ограничаване правата на потребителите и 
стопанската инициатива и влошаване на ин-
вестиционния климат.
55. Конвенционалната престъпност про-
дължава да заплашва всекидневието на 
гражданите, възникват зони на повишен риск 
за имуществото и живота на гражданите в 
отделни региони и населени места. Наблюдава 
се нарастване на несигурността сред хората, 
живеещи в обезлюдяващи селища и райони. 
Специфичен обект на престъпна дейност са 
деца и хора в напреднала възраст.
56. Проблеми за сигурността и интересите 
на гражданите възникват наред с престъпност­
та и вследствие на случаи на лошо управление, 
бюрократизъм, злоупотреби и неефективност 
в управлението на държавната и общинската 
собственост.
57. Въпреки постигнатите след 2011 г. ре-
зултати броят на пътнотранспортните произ-
шествия и последиците от тях дават основание 
да се говори за „война по пътищата“. Загиват 
стотици, ранените са хиляди и се нанасят 
значителни финансови и материални щети.
58. Значителното повишаване на финан-
совия ресурс за сферата на здравеопазването 
не довежда до съществени промени в наблю-
даваните и в предходни периоди регресивни 
тенденции в сферата на общественото здраве. 
Анализът на данните за основните здравно-
демографски показатели показва, че в момента 
страната ни е изправена пред съществени 
рискове за националната сигурност, свързани 
с високо ниво на обща и преждевременна 
смъртност, високо ниво на майчина и детска 
смъртност, високо ниво на степен на увреж-
дане и трайна неработоспособност и ниска 
продължителност на живота в години, както 
и в години на добро здраве.
59. Изтичането на подготвени специалисти 
към държави, осигуряващи по-високо въз-
награждение, е предпоставка за нарастващ 
кадрови дефицит и сериозни проблеми при 
предоставянето на качествена здравна услуга. 
Промените в системата на здравеопазването 
са съпроводени с опити за използването на 
пропуските в законодателството и извърш-
ването на неправомерни деяния както от 
длъжностни лица, така и от други физиче-
ски лица. Неефективната организация на 
системата е причина за генериране на зако-
нонарушения в тази сфера. Проблем продъл-
жава да е „източването“ на Националната 
здравноосигурителна каса чрез злоупотреба 
с клиничните пътеки.
60. В продължение на години се наблюдава 
влошаване на здравния статус на населени-
ето, както и изразени негативни тенденции 
в образователното и квалификационното 
равнище на значителни групи от българското 
общество, което е предпоставка и за недоста-
тъчната интегрираност на някои общности, 
принадлежащи към етнически малцинства. 
Дезинтеграционен потенциал съдържа зна-
чителното диференциране между социалните 
групи в обществото, което често се оценява 
като неприемлива несправедливост. Неясният 
в редица случаи произход на капитала нама-
лява авторитета на държавата като основен 
гарант на законността, а също така подкопава 
доверието към успелите с труд граждани.
61. Преразглеждане на Дъблинската регула-
ция. България остава транзитна дестинация за 
преобладаващата част от мигрантите, които не 
проявяват интерес за интегриране в социално-
икономическия живот у нас. Миграционният 
натиск и възприемането на страната ни като 
транзитна по пътя на мигрантите към раз-
витите европейски държави създава условия 
за разрастване на престъпната дейност, свър-
зана с незаконното превеждане на хора през 
границата и съпътстващите престъпления.
62. Крайната бедност, социалната изолация 
и маргинализацията, с които се характеризират 
някои общности, увеличават уязвимостта им 
към радикални религиозни и други идеологии. 
За капсулирането по етнически или религиозен 
признак влияние оказват и външни фактори.
63. Различните форми на екстремизъм, 
мотивиран от политически, религиозни, ет-
нически, социално-икономически или други 
причини, са сериозно предизвикателство за 
международната и националната сигурност.
64. Високата зависимост от енергийни ре-
сурси създава уязвимост в икономически и по-
литически план. Проектите за диверсификация 
на източниците и на маршрутите за доставка 
на енергийни ресурси имат отражение върху 
геополитическата обстановка на Балканите 
и в Европа и директна проекция върху наци-
оналната сигурност на Република България.
65. Налице са предизвикателства при оси-
гуряване защитата на стратегически обекти 
и дейности, в т.ч. информационни системи от 
критично за обществото и държавата значение. 
Нарастването на електронните услуги под-
помага държавното управление, гражданите 
и бизнеса. При липса на адекватна защита 
е възможно да се увеличи потенциалът на 
структури и лица за деструктивно въздействие.
66. Рисковете за екологичната сигурност 
произтичат от замърсяване на почвата, водата 
и въздуха, унищожаване на природни ресурси 
вследствие на неправомерна дейност и занижен 
контрол, а също така от аварии или бедствия.